ফরাসিরা শহরের বাইরের যাযাবর জনগণের সমর্থ‌ন পুরোপুরি আদায় করতে পারেনি। তাদের অনেকে ১৯২৫ সালের বিদ্রোহে অংশ নেয়। গোত্রসমূহের স্থায়ী বসবাসের প্রক্রিয়া উসমানীয় সাম্রাজ্য কর্তৃক সূচিত হলেও সিরিয়ায় ফরাসি শাসনের সময় তারা তাদের যাযাবর জীবনধারা হারাতে শুরু করে।

প্রথম বিশ্বযুদ্ধের পর গোত্রসমূহের বিচরণভূমি তুরস্ক, সিরিয়া ও মেসোপটেমিয়ার মধ্যে বণ্টন করে দেয়া হয়। এসব স্থান ভিন্ন ভিন্ন শক্তি কর্তৃক নিয়ন্ত্রিত হত। এই বণ্টনের ফলে তাদের বিচরণস্থল সীমাবদ্ধ হয়ে পড়ে। সিরিয়ায় শিল্পায়ন প্রক্রিয়া ছিল দ্রুতগতির। দ্রুততার সাথে রাস্তা নির্মিত হয় এবং গাড়ি ও বাস সাধারণ হয়ে উঠে। নবগঠিত তুরস্ক থেকে আগত আর্মেনীয় ও কুর্দিরা সিরিয়ার উত্তরাঞ্চলে বসতি স্থাপনের ফলে যাযাবরদের অবস্থা আরো অবনতি হয়।

অবস্থা নিয়ন্ত্রণের জন্য ফরাসিরা বেশ কিছু নিয়ন্ত্রণমূলক ব্যবস্থা গ্রহণ করে। এর আওতায় গোত্রের সদস্যরা বসতি এলাকায় অস্ত্র বহন করতে পারত না এবং তাদেরকে গবাদিপশুর উপর কর প্রদান করতে হত। উপরন্তু ফরাসিরা স্থানীয় নেতাদেরকে ঘুষ দেয়ার চেষ্টা করে। কিছু ক্ষেত্রে এই পদক্ষেপ সফল হলে অনেকে এর ফলে ক্ষুব্ধ হয়। ১৯২৫ সালে বিদ্রোহ শুরু হওয়ার পর হাজার হাজার গোত্রীয় সদস্য ফরাসিদের বিরুদ্ধে লড়াই করতে উৎসুক হয়ে উঠে।

গোত্রসমূহের আনুগত্য
অভিজাতদের বিচ্ছিন্নকরণ
জাতীয়তাবাদি মনোভাব
ফলাফল